
Je li dozvoljeno uzimanje nadoknade za rasplod životinja?


* 
* 
* 
* 
* 
* 
* 

 
Je li dozvoljeno uzimanje nadoknade za rasplod životinja?

Ibn Omer, radijallahu anhu, govorio je: “Vjerovjesnik je, sallallahu alejhi ve sellem, zabranio iznajmljivanje mužjaka za rasplod.”25


Džabir, radijallahu anhu, jednom je prilikom izjavio: “Resulullah, sallallahu alejhi ve sellem, zabranio je iznajmljivanje dromedara za rasplod.”26


Ebu Hurejra, radijallahu anhu, tvrdi: “***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, zabranio je uzimanje nadoknade za hidžamu, zarađivanje na trgovini psima i na iznajmljivanju mužjaka za rasplod.”27


Ebu Seid el-Hudri, radijallahu anhu, kaže: “Božiji je Poslanik, sallallahu alejhi ve sellem, zabranio iznajmljivanje mužjaka za rasplod.”28


 


**Propisi u vezi s poglavljem** 


**Prvo**, zabranjeno je iznajmljivanje mužjaka za oplodnju ženke, ta se zarada smatra haram-imetkom. S tim u vezi, imam El-Begavi ostavio je sljedeći ***[zapis](https://pitajucene.com/search/zapis/questions/ "Pretraži pitanja o zapisima")***: “Po većini ashaba i pravnika, zabranjeno je iznajmljivanje mužjaka za oplodnju ženke.”29


**Drugo**, međutim, imam Malik drži da je to dopušteno. Ovaj se islamski autoritet u tome pozvao na opću korist (masleha mursela). Iznajmljivanje mužjaka za oplodnju ženke dopušta analogno pozajmici, iznajmljivanju dojilje i oprašivanju palmi. Još kaže da bi se razmnožavanje životinja prekinulo ako bismo zabranili iznajmljivanje mužjaka za rasplod.


No, učenjaci nisu prihvatali ovo Malikovo obrazloženje. “Ono za šta postoji zabrana u sunnetu ne može se dopustiti na osnovu analogije”, upozorio je imam El-Begavi.30 A Eš-Ševkani veli: ” … ta je analogija ništavna, neprihvadjiva je.”31


**Treće**, kada je riječ o ovom pitanju, u islamu su preporučene sljedeće dvije stvari: prvo, besplatno ustupanje mužjaka za oplodnju ženke, na osnovu Džabirovog, radijallahu anhu, predanja u kojem stoji da je neko upitao Vjerovjesnika, sallallahu alejhi ve sellem, u vezi s čovjek ovim obavezama prema devama, na šta je odgovorio: “Obaveza je dati mlijeka prilikom muže na pojilištu, ustupiti vedro, ustupiti mužjaka za rasplod, dati devu na korištenje i dati je u svrhe na Allahovom putu”32; i, druga, onome ko dobije besplatno mužjaka za oplodnju dopušteno je, ako to želi, dati vlasniku mužjaka nadoknadu, na osnovu Enesovog, radijallahu anhu, predanja u kojem stoji da je neki čovjek iz plemena Kilab upitao Resulullaha, sallallahu alejhi ve sellem, u vezi s iznajmljivanjem mužjaka za rasplod, pa mu je to Poslanik, sallallahu alejhi ve sellem, zabranio. Čovjek, opet, objasni: “Allahov Poslaniče, nama bude ustupljen mužjak za oplodnju, pa dobrovoljno damo nadoknadu, i to Resulullah, sallallahu alejhi ve sellem, dopusti.”33


Et-Tirrnizi kaže: “Neki su učenjaci dopustili uzimanje poklona kao oblik dobrovoljne nadoknade.”34


El-Begavi tvrdi: “Nema smetnje da čovjek ustupi mužjaka za rasplod, a dopušteno je primanje poklona od čovjeka koji je unajmio mužjaka za rasplod.”35


 


\_\_\_\_\_\_\_\_\_\_\_\_  

Iz knjige “Enciklopedija Zabrana u Islamu 2. dio”  

Naslov originala: “Mewsua’tul-menahiš-šeri’jjeti fi sahihis-sunnetin-nebevijjeti ”  

Autor: ***[Selim el-Hilali](https://pitajucene.com/search/Selim+el-Hilali/answers/ "Pretraži odgovore od šejh Selim el-Hilali")***  

Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-2.pdf>


 


